יעל שרוני וליאת הר לב

מהשנייה הראשונה שיעל שרוני וליאת הר לב נפגשות הן לא מפסיקות לצחוק. צוחקות על בחירת המקום בבית הקפה בו נפגשנו, צוחקות מיושבי הקפה, צוחקות מהמלצרית, צוחקות ממזג האוויר, צוחקות מההזמנה (לא ברור למה, אבל בחירת סוג הקפה גרמה להן לבכות מצחוק), צוחקות ממני (נראה לי).

בתור הכוח הנשי בקומדיה המצליחה של אדיר מילר, "רמזור" (שחוזרת לעונה שלישית ב\_\_\_\_), נראה שהשתיים כבר גיבשו לעצמן שפת הומור פנימית, כזו שמסתפקת בעווית פרצוף או שבר מילה כדי לגרום לשתיהן להתגלגל בצווחות אושר.

"בקריאות של 'רמזור' כל כך צחקנו, הפכנו לשלולית על השולחן ממש", מספרת הר לב. "כל כך צחקנו שהחזקנו אחת לשנייה את היד כדי לא ליפול. ככה אנחנו".

הר לב, 31, ושרוני, 36, מנצלות את הפגישה כדי להשלים פערים ולהתעדכן בחייהן האישיים. שתיהן נשואות (ליאת לבועז , שחקן, ויעל ל\_\_\_\_, מנהל שיווק בחברת אינטרנט), שתיהן גרות בצפון המנומנם של תל אביב, ושרוני היא גם אם לאלונה בת ה-11 חודשים. כמובן שהשיחה מיד גולשת לדיבורי תינוקות. "אלונה העירה אותי בשבע בבוקר ואז חזרה לישון עלי! לא ידעתי מה לעשות, פשוט ישבתי שעה ונתתי לה לישון", מספרת שרוני.

ליאת: "תקשיב, יש לה את הילדה הכי יפה בעיר".

יעל: "אני לא אובייקטיבית, אבל אני אובייקטיבית. היא הכי יפה".

ליאת: "אני אובייקיטיבית. היא מהממת".

יעל: "להביא ילד זו חוויית משנת חיים וככל שאתה מביא את זה בגיל יותר מאוחר אתה מקטר יותר".

ליאת: "באמת? נראה לי ההפך".

יעל: "פשוט אתה כבר כל כך רגיל לפנאי שלך שזה הרבה יותר חסר מכאשר אתה צעיר יותר. אבל זו חוויה מדהימה, למרות הקיטורים. אני ילדתי את אלונה בגיל 35. אני חושבת ש-32 זה הגיל האידיאלי להביא את הראשון".

ליאת: "הי".

בקרוב אצלך?

ליאת: "אה... אני רוצה ילדים. אני נשואה שנה וחצי ובגדול אני רוצה, אבל זה לא דחוף לי. נראה לי שזה משהו שצריך ממש לרצות. אני עוד לא שם".

במציאות היא עוד לא שם, אבל בעונה החדשה של "רמזור" דמותה, טלי החולמנית והקצת קרצייה, בהריון מדמותו של אדיר מילר. לילך, הדמות הקשוחה והקוצנית שמגלמת שרוני, מתחילה את העונה כשהיא פרודה מבעלה איצקו (ליאור כלפון).

יעל: "היה לי הכי כיף בעונה השלישית. למדתי לאהוב את לילך, וזה לא היה קל. בהתחלה היה לי קשה עם הדמות הזו. לקח לי זמן להבין את ההומור שבה. עם הזמן הבנתי שככל שהיא יותר קיצונית ויותר מפלצתית אז ההומור יוצא החוצה יותר טוב. גם צילמתי במקביל את 'סרוגים'. הייתי מגיעה עם האנרגיה הזאת של הרכות, הצניעות וזה ממש ההיפך מהדמות של לילך שרק נותנת בראש כל הזמן. בעונה השלישית אני יותר שלמה איתה, מתפרעת אפילו".

אבל זו דמות מסוג שכבר גילמת בעבר. גם ב"השיר שלנו" וב"משחק החיים", שתי טלנובלות בהשתתפותך, גילמת דמויות של נשים קשות.

יעל: "כן, זה דומה. אולי היה לי קשה עם החזרה למשהו שכבר מיציתי. אני בחיים ממש לא דומה לזה".

ליאת: "גם אצלי זה היה תהליך. אנחנו הרי נשים בסדרה של גברים שכתבו גברים על גברים. לקח לנו זמן להתאים ולקרב את זה אלינו. בעונה הראשונה הנוכחות שלי היתה כמעט לא מורגשת ואחר כך זה הלך לכיוון אחר. הדמות שלי היתה קצת קיצונית, אפילו קריקטורה של בחורה, ולא היה לי נוח עם זה. זה דווקא מצחיק אותי שטלי היא בחורה אנאלית כזאת, אבל זה הוביל אותה למקומות של לחוצת חתונה. היו סיטואציות בהן היא היתה קצת פטאתית בעיני. בעונה הזאת, בגלל שזו עונת הריון, זה יותר שלה. היה לי הרבה עם מה לעבוד – בכי, צחוק, לחץ. כל ההורמונים שלה משתוללים".

אבל זה עדיין נשאר במחוזות הקריקטורה, לא?

ליאת: "זה נכתב בעיניים של גבר שרואה את זה מהצד. אף פעם לא הייתי בהריון, אבל גם אני רואה את זה מהצד ואומרת 'וואו, מה קרה עכשיו'? זה נורא אינדיבידואלי. תראה, הדמות שלי היא נורא.. בת. בת כמו שבן רואה בגן. היא קצת קיצונית".

יעל: "גם שלי. איזו אישה צועקת על בעלה ככה?".

ליאת: "אני חושבת שהגברים בסדרה צריכים למצוא תירוצים למידת הסמרטוטיות שלהם אז הם כאילו הצדיקו את זה בנשים. כל אחת מאיתנו מצליחה להוציא מהגברים מה שהיא רוצה. לילך משפיטה, טלי במתיקות הזו שלה. בחיים אנחנו גם ככה, אבל יותר מתוחכמות".

"הגברים בסדרה", כפי שליאת קוראת להם, הם למעשה צמד המוחות מאחורי "רמזור", הקומיקאי אדיר מילר והתסריטאי רן שריג, שהתפרסם בשנה האחרונה בזכות "מחוברים" והרומן הלוהט עם דנה ספקטור. "בזמן שהם כותבים הם מזמינים אותנו לפגישות סיעור מוחות", מספרת שרוני. "בעיקר הלכנו על החוסר של לילך בפוליטקלי קורקט, איפה אפשר להוציא את כל התכונות הקיצוניות שלה. יש סיפור אחד שממש יצא מהפגישה הזאת, הסיפור של פליטי דארפור. לילך מתחילה את הפרק עם אמפטיה מאוד גדולה לפליטי דארפור, באה לעזור למצוקה שלהם, עד שקורה משהו שלא מתאים לה. זה היה פלטפורמה מאוד מצחיקה להוציא את הדמות החוצה".

ליאת: "אני גם נפגשתי איתם לדבר על הדמות. כל כך לא הייתי מוכנה למחשבה שאהיה בהריון, אפילו בתור טלי, וניסיתי למצוא סיפורים ממש מגניבים כדי שלא אהיה. נגיד, ניסיתי להכניס שם שאני רוצה לעבור למושב. אבל זה לא עזר לי, הסיפור קיים".

יש משהו מגבש בזה שאתן שתי הנשים היחידות של "רמזור"?

יעל: "לגמרי. הרגשנו שאנחנו שתי בנות נגד העולם".

ליאת: "אנחנו פאוור קאפל על הסט. אין לנו הרבה סצינות משותפות אבל כשיש אנחנו מסתערות על זה. העונה יש לנו יותר כי לילך כאילו מדריכה את טלי בהריון, כמובן ממקום של התנשאות. זו הזדמנות נהדרת עבורה לתפוס תחת".

יעל: "זה מעולה שהם הבינו שהיחסים ביננו זו עוד פלטפורמה מגניבה להיות מצחיקים".

מה סוד ההצלחה של התוכנית הזו?

ליאת: "קודם כל, אדיר ורן מצחיקים נורא. הם נורא שונים, שזה עוזר".

יעל: "אין סיטואציה בחיים שפוסחת לידם. הכל מטופל, על הכל יש על מה לדבר. שניהם כאלה, שניהם ימצצו את ההומור מלא משנה מה. הם יזקקו את הדבר המצחיק מכל סיטואציה ויתייגו את זה לשימוש עתידי".

ליאת: "נראה לי שזה הסוד. הכל נורא אנושי".

יעל: "הקהל יכול להזדהות עם מלא סיטואציות. אנחנו גם מקבלות תגובות כאלה ברחוב. זה פשוט עובד. זה לא מובן מאליו שסדרה מצליחה ככה בארץ".

התפרסם שאדיר ורן רבו אחרי ששריג לקח לכאורה קרדיט על הכתיבה במהלך "מחוברים".

יעל: "אני לא בעניינים. אם זה קרה זה קרה אחרי הצילומים".

ליאת: "לי נראה שהכל סבבה. אנחנו ממש לא מתערבות בזה".

"רמזור" גם חצתה את גבולות המדינה והפכה ל-"Traffic Light" האמריקאית. מה הרגשתן כשראיתן את העיבוד?

ליאת: "זה היה אדיר. יש משהו מרגש בלקחת סדרה שאומרים עליה שהיא הכי ישראלית ולצאת איתה לחו"ל".

יעל: "אני לא חושבת שזה כזה ישראלי, הישראליות היא לא התמצית של הדבר. זה אנושי. עובדה שזה מצליח לפרוץ גבולות ולעשות אדפטציה לחברות אחרות".

ליאת: "האמת שהפיילוט מבוסס על 'רמזור', אבל הפרקים ממש לא. הם לקחו את זה ועפו לגמרי. למשל, יש חבר שמת. הם לקחו את זה למקום עם מסר, הכי אמריקאי. אני אומרת די, תניחו לנו".

יעל: "הם למעשה רצחו את הפורמט, לא? נגיד, למקבילים של איצקו ולילך יש זוגיות חמודה. איך זה יכול להיות?".

ליאת: "זה בעיקר מלא קלישאות אמריקאיות. אולי בגלל זה זה לא כל כך הצליח".

גם אין שם את הילדה, יובל.

יעל: "היא משהו. היא כזאת קולית".

ליאת: "יש לה אטטיוד. היא הרבה ביונד קולית. אני לוקחת ממנה שיעורים".

יעל, מה אם הילדה שלך תגדל להיות דעתנית כזאת?

יעל: "יהיה מצחיק. כאפה קטנה והכל מסתדר".

הומור בישראל.

ליאת: "לא ברור למה זה לא עובד. אולי ציניות שיש פה?".

יעל: "אולי מין סקפטיות שיש כאן? נגיד, באמריקה הם נורא תמימים".

ליאת: "וזה מוזר, כי בישראל נורא אוהבים לצחוק. הכל מצחיק כאן. השוק מצחיק, גם במקומות שעובדים בהם נורא קשה וזה לא מובן מאליו, יש המון הומור. אבל זה עוד יקרה לדעתי".

סדרה עם הומור נשי

יעל: "עכשיו ששאלת, אפשר לגלות שאנחנו בדיוק עובדות על הספין – 'טלי ולילך'".

ליאת: "ויובל!".

יעל: "לגמרי, הבנות של 'רמזור'. סתם, אני צוחקת. אני מאוד מאמינה בהומור נשי ועוד תהיה פה סדרה קומית של נשים. לא מערכונים, סדרה של ממש. אני חושבת שכאישה באה לכתוב ישר הדרמה יוצאת, אם זו קרן מרגלית ב'פלפלים צהובים', או דלית כהנא, או עירית לינור. יש דרמה".

ליאת: "קראתי באיזשהו מקום על אחוז הנשים שניגשות לשעשועונים שהוא ממש נמוך. גם אם מישהי יושבת בבית ויודעת את כל התשובות, בסוף בן הזוג שלה יילך לשעשועון ולא היא. אולי יש איזה פחד אצל נשים לטעות, לצאת מפגרת, להשתטות".

יעל: "אני נגיד נורא אהבתי את 'מתלהבת' של מיה דגן. צריך לא לפחד, לדעת לא לקחת את עצמך ברצינות ולצחוק על עצמך. זה הסוד בעיני של אישה מצחיקה".

הכירו דווקא בתיאטרון, בהצגה "הונור" בבית לסין.

ליאת: "היה לנו קאט פייט מטורף".

יעל: "היה כיף. אחרי הרבה זמן של מצלמה אני מתגעגעת לבמה. אם ילדה זה קשה, אבל מתמרנים. כרקגע אני עושה הצגה שהיא בתיאטרון קטן יחסית, 'המסיבה של אביגיל'. בהמשך אני מניחה שכשארצה לעשות יותר תיאטרון אהיה פחות בטלוויזיה".

ליאת: "אני משחקת כיום בקאמרי בהצגה 'הבדלה'. 25 הצגות בחודש. מופיעים בכל הארץ. אני אוהבת תיאטרון

החיים אחרי גיל 30.

ליאת: "אחרי גיל 30, כיוצר, אתה חייב להיות ממש מבריק. אם אתה בן 20 ומוציא ספר שירים, אז בסדר, זה נסלח. או אפילו כותב סדרה. כל חן הנעורים הזה לא עובד אחרי גיל 30. צריכים להיות ממש טובים, אחרת זה פשוט לא מתאים יותר".

יעל: "לכן כל שנותר לך הוא להתברגן".

ליאת: "למשל, אם אתה ציני כשאתה צעיר, אז כשאתה מבוגר זה ממורמר. אם אתה תמים, זה גם חמוד, אחרי 30 אתה אדיוט. טוב לב בגיל 20 זה מתוק, אחר כך זה – מה נסגר איתך. אבל מצד שני, משהו מבשיל".

יעל: "אני חושבת שאחרי גיל 30 אתה צריך ללמוד לצחוק על עצמך. זה בכלל אלמנט חשוב להישרדות. אני חושבת שזה גם מה שקורה ב'רמזור'. חייבים לגחך על סיטואציות בחיים כי אתה לא מאמין שזה באמת קורה לך. אנשים אחרי 30 שלוקחים את עצמם יותר מדי ברצינות זה מביך בעיני".

שתיהן נשואותף, ליאת לבועז קונפורטי, שחקן, ויעל ל . גרות בצפון המנומנם של תל אביב.

יעל: "הייתה לי תקופת התבליינות ארוכה שהייתה חלק נכבד בחיים. זה קורה, אבל הרבה פחות. המחיר שאתה משלם עכשיו בבוקר הוא הרבה יותר כבד. אין לי געגוע ליציאות. יש לי געגוע לפנאי. האמהות לוקחת הרבה מאוד מהפנאי שלי. אני קוראת לזה 'זמן בהייה'. נגמר לי".

ליאת: "אני חושבת שהמקצוע נורא שומר עלייך מהתברגנות. זה עדיין סוג של קללה בשבילי".

יעל: "אני למדתי לחבק את זה בזרועות פתוחות".

ליאת: "אני עוד בסוג של מאבק עם זה. לוקח לי זמן להפנים שאנחנו כבר לא גרים במרכז תל אביב. אבל 25 הצגות בחודש סוג של שומר על תחושת הבליינות, יוצאים לשתות אחרי הצגה, אני מתה על זה. אני לא יודעת ממה אני מפחדת, מה זה הבורגנות הזה".

יעל: "בורגנות זה פשוט הדבר הטבעי שקורה לך ככל שהזמן עובר. אתה מתמסד, אתה מתחתן, אתה עובר לגור במקום שקט יותר. אני היום מחבקת בזרועות פתוחות את כל התהליך הזה. הוא עושה לי טוב".

ליאת: "עוד החלטה שלי לקראת גיל 30 היא מקצועית. אני רוצה לעשות דברים רצינים יותר. פעם אחרונה שצילמתי משהו לילדים, ועמדתי שם עם כובע מטופש ושרביט, אמרתי 'טוב, אולי די'. זה מקסים, אבל עברתי את השלב. לא הייתי יכולה להיות מנחה בערוץ הילדים, פסטיגלים. זה ממש לא אני".

יעל: "גם אני לא".

יעל: "בחיים לא הייתי עם מישהו מהמקצוע"

ליאת: "גם אני לא עד בועז. הזוגיות איתו מדהימה. אני חושבת שזה יותר תלוי בבן אדם מאשר במקצוע. הוא מבין אותי. אין תחרותיות, להיפך, הוא מבין ישר מה עובר עלי בלי מילים.

יעל: "לקח לי הרבה זמן להבין שאני שחקנית וזהו. אני זוכרת שבחזרות להצגה 'המסיבה של אביגיל' יעל לונטל הביאה את הבן שלה, הסתכלתי עליו וחשבתי לעצמי שהוא בטח חושב שאנחנו משחקים משחקים של גן ילדים. הרגשתי קצת מטופשת, אבל אז אמרתי לעצמי – 'איזה כיף, אנחנו משחקים משחקים של גן ילדים"!

ליאת: "לגמרי. לקח לי זמן להסגר על עצמי. התחלתי ללמוד בגיל 22, ועד אז לא עליתי על שום במה בשום מצב. נורא בזתי לזה, משחק היה ממש רחוק ממני. אמרתי 'סבבה, אני יכולה לעשות חיקויים ממש טוב', אבל משחק? זה משהו שכולם יכולים, זה לא ממש אמנות. מהרגע שזה נהיה החיים שלי בעצם התחילו מחדש. אני נורא שלמה".

יעל: "גם אני".

קומיקאיות?

ליאת: "אנחנו שחקניות.

יעל: "אני חושבת ששתינו יכולות ועושות גם וגם. יש משהו בקומיות שאני מרגישה שהוא נורא מתמטי, ברמה שהוא מוזיקה, שזה טיימינג. זה סוג של חוש מסויים. קשה לי להעיד על עצמי, אבל אני יכולה להגיד על ליאת שלגמרי יש לה את זה. צריך להקשיב למוזיקה. לאדיר יש ממש מוזיקה מסויימת שחייבים להבין אותה".

גם ראיית עולם.

יעל: "כן, אבל לא מספיקה ראיית עולם. להיות קומיקאי צריך גם את החוש הזה, את התזמון.

ליאת: "נקלעתי לסצינת אודישנים ל'היפה והחנון', היום של הבנים. ישבו שם עשרות בחורים פשוט מחופשים – קסקטים, משקפיים. זה עשה לי לא נעים בגוף. אני מרגישה שיש המון אנשים שמנסים היום את המסלול העוקף.

יעל: המונח הזה, 'סלבס', עושה לי רע בגוף. אני זוכרת שקיבלתי את ההודעה שהתקבלתי ל'משחק החיים' והבנתי שאני הולכת להחשף. הרעיון שאני לא הולכת להיות אנונימית היכה בי ברמה שחשבתי אולי אפילו לא. באותו רגע הייתי באוטובוס בדרך להצגת ילדים בקניון בראשון לציון והסתכלתי על האנשים וחשבתי, 'זהו, זה לא הולך להיות פשוט יותר'. זה נורא הפחיד אותי. אני לא אשקר, זה נעים לי שמזהים אותי. מצד אחד, אתה מרגיש פולשנות גדולה, אבל מצד שני זה נעים".

ליאת: "יש דברים שאומרים לי ברחוב שנורא מרגשים אותי. דווקא הדברים היותר קטנים. נגיד, אם מישהו מחמיא לי על הרדיו או על 'הבדלה'. זה פחות מובן לי מאליו. בכלל, יש לי חיבה לאנדרגראונד, לדברים יותר שוליים".

מה פרויקט החלומות שלכן?

יעל: "פרויקט החלומות שלי זה אלונה. אבל אם אני צריכה לבחור משהו מקצועי, זה קלאסיקה. מאז בית הספר למשחק לא עשיתי מחזה קלאסי ויש לי צורך נורא חזק לחזור לשורשים".

ליאת: "בא לי לעשות סרט מצחיק ממש, כמו הסרטים של סת' רוגן נגיד. לא קומדיה פוליטית, לא חברתית, פשוט סרט פאן, מצחיק, קליל. אולי יום אחד אשב ואכתוב את זה".